
Pakeitimas		1

Pasiūlymas dėl sprendimo
1 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(1a)	Sutartyje dėl Europos Sąjungos veikimo (SESV) nėra jokios nuorodos į bendrą Sąjungos miškų politiką, taigi pagal subsidiarumo principą atsakomybė už miškus tenka valstybėms narėms. Tačiau pagal SESV Sąjungai suteikiama pasidalijamoji kompetencija, visų pirma aplinkos srityje, kuri gali apimti miškams ir miškininkystei poveikį darančias iniciatyvas;



Pakeitimas		2

Pasiūlymas dėl sprendimo
2 konstatuojamoji dalis
	

	Komisijos siūlomas tekstas
	Pakeitimas

	(2)	norint užtikrinti didesnį miškų indėlį siekiant 2019 m. gruodžio 11 d. Komisijos komunikate „Europos žaliasis kursas“4 nustatytų tikslų, be kita ko, susijusių su klimatu, biologine įvairove ir tvaria bioekonomika, yra reikalinga įtraukesnė ir geriau koordinuojama Sąjungos miškų valdymo struktūra, suformuota atsižvelgiant į visus 2021 m. liepos 16 d. Komisijos komunikato „Naujoji 2030 m. ES miškų strategija“5 tikslus ir jų tarpusavio sąsajas;
	(2)	norint užtikrinti miškų indėlį siekiant 2019 m. gruodžio 11 d. Komisijos komunikate „Europos žaliasis kursas“4 nustatytų tikslų, visų pirma susijusių su klimatu, biologine įvairove ir bioekonomika, yra reikalinga koordinuojama Sąjungos miškų valdymo struktūra, suformuota atsižvelgiant, be kita ko, į 2021 m. liepos 16 d. Komisijos komunikato „Naujoji 2030 m. ES miškų strategija“5 tikslus ir jų tarpusavio sąsajas, kartu turi būti užtikrinta, kad tie nauji tikslai turėtų aiškų teisinį pagrindą, nesikirstų su nacionaline kompetencija ir būtų remiami atliekant išsamų jų poveikio miškininkystės sektoriui vertinimą;

	__________________
	__________________

	4 COM(2019)640 final.
	4 COM(2019)640 final.

	5 COM(2021)527 final.
	5 COM(2021)527 final.



Pakeitimas		3

Pasiūlymas dėl sprendimo
2 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(2a)	nuo tada, kai buvo įsteigtas, Miškų nuolatinis komitetas tapo centrine įstaiga, skirta keistis informacija valstybėms narėms tarpusavyje ir su Komisija apie visus aspektus, susijusius su miškais, miškotvarka ir visomis su miškais susijusiomis politikos sritimis. Miškų nuolatiniam komitetui anksčiau taip pat buvo pavestos komiteto procedūros užduotys, tačiau pagrindinis aktas, kuriuo Miškų nuolatiniam komitetui pavedamos komiteto procedūros užduotys, baigė galioti. Todėl Miškų nuolatinis komitetas turėtų būti pervadintas Miškų ir miškininkystės nuolatine ekspertų grupe (toliau – ekspertų grupė);



Pakeitimas		4

Pasiūlymas dėl sprendimo
4 konstatuojamoji dalis
	

	Komisijos siūlomas tekstas
	Pakeitimas

	(4)	veiksmingiausias būdas sukurti įtraukesnę ir geriau koordinuojamą Sąjungos miškų valdymo struktūrą – išplėsti Miškų nuolatinio komiteto veiklos sritį ir patikslinti jo užduotis bei sudėtį. Kad būtų atsižvelgta į tuos pakeitimus, Miškų nuolatinis komitetas taip pat turėtų būti pervadintas Miškų ir miškininkystės nuolatine ekspertų grupe. Komisijos arba valstybės narės prašymu ji turėtų spręsti visus dėl įvairios Sąjungos politikos kylančius su miškais ir miškininkyste susijusius klausimus ar aspektus. Todėl tikslinga užtikrinti, kad valstybės narės į ją paskirtų institucijų, kompetentingų įgyvendinti konkrečius politikos tikslus, atstovus;
	(4)	Komisijos arba valstybės narės prašymu ekspertų grupė spręsti visus dėl įvairios Sąjungos politikos kylančius su miškais ir miškininkyste susijusius klausimus ar aspektus. Todėl tikslinga, kad dalyvaujantys atstovai galėtų atstovauti valstybių narių interesams dėl visų atitinkamų politikos tikslų;



Pakeitimas		5

Pasiūlymas dėl sprendimo
1 straipsnio 1 dalies 2 punktas
Tarybos sprendimas 89/367/EEB
1 straipsnio 1 dalis
	

	Komisijos siūlomas tekstas
	Pakeitimas

	Siekiant užtikrinti tvirtesnį Komisijos ir valstybių narių bendradarbiavimą ir daugiadisciplininius mainus miškų ir miškininkystės sektoriaus klausimais visose su miškais susijusiose Sąjungos politikos srityse, įsteigiama Miškų ir miškininkystės nuolatinė ekspertų grupė (toliau – ekspertų grupė).“;
	Siekiant užtikrinti glaudų ir veiksmingą Komisijos ir valstybių narių bendradarbiavimą miškų ir miškininkystės sektoriaus klausimais visose su miškais susijusiose Sąjungos politikos srityse, įsteigiama Miškų ir miškininkystės nuolatinė ekspertų grupė (toliau – ekspertų grupė).



Pakeitimas		6

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 1 dalis
	

	Komisijos siūlomas tekstas
	Pakeitimas

	1.	Komisija gali savo pačios iniciatyva arba valstybės narės atstovo prašymu konsultuotis su ekspertų grupe visais dėl įvairios Sąjungos politikos kylančiais su miškais ir miškininkyste susijusiais klausimais ar aspektais.
	1.	Ekspertų grupė savo pačios iniciatyva arba valstybės narės atstovo prašymu konsultuoja Komisiją visais aktualiais dėl įvairios Sąjungos politikos kylančiais su miškais ir miškininkyste susijusiais klausimais ar aspektais.



Pakeitimas		7

Pasiūlymas dėl sprendimo
1 straipsnio 1 dalies 3 punktas
 Tarybos sprendimas 89/367/EEB
2 straipsnio 2 dalies a punktas
	

	Komisijos siūlomas tekstas
	Pakeitimas

	a)	padėti Komisijai rengti pasiūlymus dėl teisėkūros procedūra priimamų aktų, gaires ar kitas Sąjungos politikos iniciatyvas, susijusias su miškais ir miškininkyste, be kita ko, įgyvendinant Naująją 2030 m. ES miškų strategiją ir paskesnes Sąjungos miškų strategijas;
	a)	padėti Komisijai, glaudžiai su ja bendradarbiauti ir teikti jai ekspertines žinias ir informaciją rengiant ir įgyvendinant pasiūlymus dėl teisėkūros procedūra priimamų aktų, strategijas, komunikatus, gaires ar kitas Sąjungos politikos iniciatyvas, kurie yra susiję su miškais ir miškininkyste arba turėtų didelį poveikį miškams ar miškininkystei Sąjungoje;



Pakeitimas		8

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 2 dalies b punktas
	

	Komisijos siūlomas tekstas
	Pakeitimas

	b)	Komisijos iniciatyva arba valstybės narės prašymu konsultuoti Komisiją ir jai teikti ekspertines žinias tam, kad būtų padidintas miškų ir miškininkystės indėlis siekiant įgyvendinti pagrindinius Sąjungos tikslus ir iniciatyvas, pavyzdžiui, Europos žaliąjį kursą, ir skatinti su miškais ir miškininkyste susijusios Sąjungos politikos suderinamumą ir sinergiją;
	b)	Komisijos ar ekspertų grupės arba valstybės narės prašymu konsultuoti Komisiją ir jai teikti ekspertines žinias tam, kad būtų užtikrintas atitinkamas valstybių narių miškininkystės sektoriaus indėlis siekiant įgyvendinti Sąjungos tikslus ir iniciatyvas, skatinti Sąjungos politikos suderinamumą ir sinergiją, taip pat šalinti esamą jos nenuoseklumą ir spręsti klausimus, susijusius su bendru jos poveikiu ir suderinamumu su Europos Sąjungos sutarties 5 straipsnyje įtvirtintais subsidiarumo ir proporcingumo principais;



Pakeitimas		9

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 2 dalies c punktas
	

	Komisijos siūlomas tekstas
	Pakeitimas

	c)	skatinti Komisijos ir valstybių narių bendradarbiavimą miškų ir miškininkystės klausimais, be kita ko, remiant pagal bendrą žemės ūkio politiką vykdomus veiksmus ir taikomas intervencines priemones;
	c)	stiprinti ir skatinti Komisijos ir valstybių narių bendradarbiavimą miškų ir miškininkystės klausimais, be kita ko, remiant pagal bendrą žemės ūkio politiką vykdomus veiksmus ir taikomas intervencines priemones, visų pirma siekiant atsižvelgti į tvarumo aspektus ir kurti miškų bei žemės ūkio sinergiją, taip pat stiprinti kaimo vietovių, kuriose vyrauja miškai, socialinį ir ekonominį vystymąsi;



Pakeitimas		10

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 2 dalies d punktas
	

	Komisijos siūlomas tekstas
	Pakeitimas

	d)	skatinti keitimąsi žiniomis, patirtimi ir gerąja praktika miškų ir miškininkystės srityje.
	d)	skatinti keitimąsi žiniomis, patirtimi ir gerąja praktika ir veikti kaip forumui, kuriame būtų keičiamasi nuomonėmis dėl naujų klausimų ir iniciatyvų miškų ir miškininkystės srityje ir dėl įvairių miškų funkcijų, įskaitant klausimus, susijusius su platesniu su miškais susijusiu sektoriumi, taip pat skatinti keitimąsi nuomonėmis dėl Sąjungos politikos, susijusios su miškais ir miškininkyste, taikymo ir poveikio;



Pakeitimas		11

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 2 dalies d a punktas (naujas)
	

	Komisijos siūlomas tekstas
	Pakeitimas

	
	da)	siekti nacionalinės ir Sąjungos politikos, susijusios su miškais ir miškininkyste, sinergijos ir bendradarbiauti šios sinergijos srityje bei vengti šių politikos lygmenų kolizijos, atsižvelgiant ir į kitus tarptautinius pokyčius;



Pakeitimas		12

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 2 dalies d b punktas (naujas)
	

	Komisijos siūlomas tekstas
	Pakeitimas

	
	db)	rengti nuomones dėl pasiūlymų dėl teisėkūros procedūra priimamų aktų, strategijų, komunikatų, gairių ar kitų Sąjungos politikos iniciatyvų, kurie yra susiję su miškais ir miškininkyste arba turėtų didelį poveikį Sąjungos miškams ar miškininkystei; Komisija atsižvelgia į šias nuomones įgyvendindama su miškais susijusios politikos tikslus ir teikia grįžtamąją informaciją apie tai, kaip ji atsižvelgė į tas nuomones.



Pakeitimas		13

Pasiūlymas dėl sprendimo
1 straipsnio 1 dalies 3 punktas
Tarybos sprendimas 89/367/EEB
2 straipsnio 3 dalis
	

	Komisijos siūlomas tekstas
	Pakeitimas

	3.	Europos Parlamentas ir Taryba, remdamiesi Komisijos pasiūlymu, gali ekspertų grupei pavesti kitas užduotis, susijusias su Sąjungos politika, darančia poveikį miškams ir miškininkystei.
	3.	Europos Parlamentas ir Taryba, remdamiesi Komisijos pasiūlymu, gali ekspertų grupei pavesti kitas laikinas užduotis, susijusias su Sąjungos politika, darančia poveikį miškams ir miškininkystei.



Pakeitimas		14

Pasiūlymas dėl sprendimo
1 straipsnio 1 dalies 4 punktas
Tarybos sprendimas 89/367/EEB
3 straipsnio 1 dalis
	

	Komisijos siūlomas tekstas
	Pakeitimas

	Ekspertų grupę sudaro valstybių narių atstovai.
	Ekspertų grupę sudaro valstybių narių atstovai. Kiekviena valstybė narė kviečiama ir primygtinai raginama paskirti nacionalinius ekspertus ir sudaryti jiems palankias sąlygas dalyvauti ekspertų grupės posėdžiuose.



Pakeitimas		15

Pasiūlymas dėl sprendimo
1 straipsnio 1 dalies 4 punktas
Tarybos sprendimas 89/367/EEB
3 straipsnio 2 dalis
	

	Komisijos siūlomas tekstas
	Pakeitimas

	Valstybės narės paskiria savo atstovus, užtikrindamos, kad šios grupės veikloje dalyvautų valdžios institucijos, kompetentingos įgyvendinti įvairius Naujosios 2030 m. ES miškų strategijos politikos tikslus, susijusius, be kita ko, su klimatu, miškų būkle, aplinka, miškininkyste, kaimo plėtra ir bioekonomika, ir visas paskesnes Sąjungos miškų strategijas.
	Valstybės narės paskiria savo atstovus, užtikrindamos, kad šios grupės veikloje aktyviai dalyvautų atitinkamos valdžios institucijos ir kad dalyvaujantys atstovai galėtų atstovauti savo atitinkamos valstybės narės interesams ir patirčiai dėl visų svarbių politikos strateginių tikslų.



Pakeitimas		16

Pasiūlymas dėl sprendimo
1 straipsnio 1 dalies 4 punktas
Tarybos sprendimas 89/367/EEB
3 straipsnio 3 dalis
	

	Komisijos siūlomas tekstas
	Pakeitimas

	Ekspertų grupei pirmininkauja Komisijos atstovas.
	Ekspertų grupei pirmininkauja Komisijos atstovas. Ekspertų grupės pirmininkas pateikia jos metinį darbo planą Europos Parlamentui.

